**Ministru kabineta noteikumu projekta „Grozījumi Ministru kabineta 2014.gada 11.februāra noteikumos Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Valsts un pašvaldību institūciju amatpersonu un darbinieku atlīdzības likumā ietvertajam deleģējumam Ministru kabineta 2014.gada 11.februāra noteikumi Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” nosaka Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi, kura ir atvaļināta no dienesta sakarā ar noteiktajām prasībām neatbilstošu veselības stāvokli, ja tā iemesls ir ievainojums vai sakropļojums, vai citāds veselības kaitējums (izņemot arodslimību), kas gūts ar dienesta pienākumu pildīšanu saistītā nelaimes gadījumā (turpmāk – atvaļināta amatpersona), apmaksājamo veselības pakalpojumu veidus un apmaksas kārtību, kā arī veselības aprūpes pakalpojumus un izdevumus, kuri netiek apmaksāti.Šobrīd, izvērtējot pašreizējo veselības aprūpes pakalpojumu nodrošinājumu, secināms, ka veselības aprūpes pakalpojumu savlaicīga pieejamība vairākos gadījumos samazina kopējās atvaļināto amatpersonu veselības aprūpes pakalpojumu izmaksas, tādēļ pieejamā finansējuma ietvaros ir iespējams palielināt atvaļinātajām amatpersonām noteikto veselības aprūpes pakalpojumu klāstu un izdevumu kompensācijas limitus.Lai veicinātu veselības aprūpes pakalpojumu pieejamību, sagatavotais Ministru kabineta noteikumu “Grozījumi Ministru kabineta 2014.gada 11.februāra noteikumos Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus”” projekts (turpmāk – projekts) paredz:- palielināt kompensācijas apmēru par izdevumiem par maksas medicīniskajiem pakalpojumiem no 215 *euro* līdz 250 *euro* atvaļinātajai amatpersonai kalendārā gada ietvaros;- palielināt atvaļinātajai amatpersonai kompensējamo izdevumu par zobārstniecības un zobu higiēnas pakalpojumiem apmēru no 145 *euro* līdz 200 *euro*;- palielināt atvaļinātajai amatpersonai kompensējamo izdevumu par medikamentiem apmēru, svītrojot 75% ierobežojumu. Šādi tiks uzlabota arī kompensācijas piešķiršanas administrēšana.Tā kā Ministru kabineta 2014.gada 11.februāra noteikumu Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” 10.punkts paredz, ka atvaļinātā amatpersona dokumentus noteikumos paredzēto kompensāciju saņemšanai var iesniegt par kārtējo gadu un iepriekšējo gadu, projekts paredz papildināt noteikumus ar jaunu punktu, kas nosaka kompensējamo izdevumu apmēru par 2015.gadā saņemtajiem veselības aprūpes pakalpojumiem. Noteiktais kompensācijas apmērs atbilst pašreiz spēkā esošajos Ministru kabineta 2014.gada 11.februāra noteikumos Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” paredzētajam kompensējamo izdevumu apmēram.Izvērtējot atvaļināto amatpersonu iesniegtos maksājumu dokumentus maksas pakalpojumu izdevumu kompensācijai, Iekšlietu ministrijas veselības un sporta centrs ir konstatējis, ka atvaļinātajām amatpersonām bieži ir nepieciešami podometrijas un ārstnieciskās pēdu aprūpes pakalpojumi. Tā kā šīs manipulācijas saskaņā ar normatīvajiem aktiem par veselības aprūpes organizēšanas un finansēšanas kārtību nav iekļautas apmaksājamo manipulāciju sarakstā, saskaņā ar spēkā esošo regulējumu nav iespējama šo maksas pakalpojumu izdevumu kompensācija. Ņemot vērā, ka šie pakalpojumi atvaļinātajām amatpersonām ir nepieciešami, jo dienesta laikā tām ikdienā bija jāvalkā formastērps un tam atbilstošie apavi, projekts paredz, ka podometrijas un ārstnieciskās pēdu aprūpes pakalpojumu izdevumi atvaļinātajām amatpersonām var tikt kompensēti, ja tie veikti ar ārsta speciālista nosūtījumu. Kompensācija par šiem pakalpojumiem ir limitēta kopējo maksas pakalpojumu izdevumu kompensācijas ietvaros.Darba gaitā Iekšlietu ministrijas veselības un sporta centrs ir konstatējis situācijas, kad persona griežas ārstniecības iestādē, kura ārstniecības iestāžu reģistrā ir reģistrējusi tikai atsevišķu veselības aprūpes pakalpojumu sniegšanu (piemēram, tikai kardiologa, alergologa un traumatologa kabinetus), lai saņemtu veselības aprūpes pakalpojumus, kuru sniegšanu šī ārstniecības iestāde nav reģistrējusi (piemēram, fizioterapeita pakalpojumus). Tā kā šādus pakalpojumus ārstniecības iestāde nav tiesīga sniegt, Iekšlietu ministrijas skatījumā nav pieļaujama arī izdevumu kompensēšana, taču praksē ir ārstniecības iestādes, kas tomēr sniedz nereģistrētus veselības aprūpes pakalpojumus un atvaļinātās amatpersonas lūdz tos kompensēt, norādot, ka pakalpojums ir saņemts ārstniecības iestādē, kas savu darbību ir reģistrējusi un kā maldinoša vērtējama spēkā esošā Ministru kabineta 2014.gada 11.februāra noteikumu Nr.93 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus” 17.12 apakšpunkta redakcija. Ņemot vērā minēto, projekts paredz precizēt 17.12 apakšpunktu, norādot, ka netiek apmaksāti vai kompensēti veselības aprūpes pakalpojumi, kas saņemti iestādē, kura nav reģistrēta ārstniecības iestāžu reģistrā (izņemot redzes pārbaudi) vai sniegto veselības aprūpes pakalpojumu ārstniecības iestāde nav reģistrējusi atbilstoši normatīvo aktu prasībām. Saskaņā ar Valsts un pašvaldību institūciju amatpersonu un darbinieku atlīdzības likuma 39.panta otro daļu apmaksāta veselības aprūpe tiek nodrošināta visai ierobežotam amatpersonu lokam, proti, tikai tām amatpersonām, kuras, pildot dienesta pienākumus ir cietušas nelaimes gadījumā darbā un atvaļinātas no dienesta gūto savainojumu dēļ. Iekšlietu ministrija veic darba aizsardzības pasākumus, lai samazinātu nelaimes gadījumu riskus, tādējādi nav prognozējams būtisks sociālās garantijas – apmaksātas veselības aprūpes saņēmēju pieaugums.  Attiecībā uz projekta izpildei nepieciešamā finansējuma aprēķinu, jāņem vērā, ka amatpersonu, kuras atrodas dienestā, veselības aprūpei jau ir ieplānoti finanšu līdzekļi, tādējādi noteiktam personu lokam, pēc atvaļināšanas no dienesta tiek saglabāta sociālā garantija – apmaksāta veselības aprūpe. Projektā ietverto pasākumu nodrošināšanai nepieciešams finansējums 2016.gadā un turpmāk ik gadu – 4 280 *euro* apmērā (EKK 6239), tajā skaitā:  1. atvaļinātajām amatpersonām kompensējamo maksas medicīnisko pakalpojumu limita palielināšana no 215 *euro* gadā līdz 250 *euro* gadā   241 x 352 *euro*  = **840 *euro*** Piezīme:Plānotais atvaļināto amatpersonu skaits, kas izmantos maksimālo kompensācijas apmēru par maksas medicīniskajiem pakalpojumiem. No iepriekšējo gadu statistikas secināms, ka aptuveni 15% atvaļināto amatpersonu, kuras piesakās maksas medicīnisko pakalpojumu izdevumu kompensācijai, izmanto maksimālo kompensācijas apmēru.2 Plānotais kompensācijas apmēra par maksas medicīniskajiem pakalpojumiem palielinājums 250-215=35 *euro*.  1. atvaļinātajām amatpersonām kompensējamo zobārstniecības un zobu higiēnas izdevumu limita paaugstināšana no 145 *euro* gadā līdz 200 *euro* gadā   483 x 554 *euro* = **2 640 *euro*** Piezīme:3 Plānotais atvaļināto amatpersonu skaits, kas izmantos maksimālo kompensācijas apmēru par zobārstniecības un zobu higiēnas izdevumiem. No iepriekšējo gadu statistikas secināms, ka aptuveni 30% atvaļināto amatpersonu, kuras piesakās zobārstniecības izdevumu kompensācijai, izmanto maksimālo kompensācijas apmēru.4 Plānotais zobārstniecības izdevumu kompensācijas apmēra palielinājums 200-145 = 55 *euro*.  1. medikamentu iegādes izdevumu kompensēšana ar limitu līdz 75 *euro* gadā 100 % apmērā (līdz šim 75 % apmērā)   325 x 256 *euro* = **800 *euro*** Piezīme:5 Plānotais atvaļināto amatpersonu skaits, kas izmantos maksimālo kompensācijas apmēru par medikamentu iegādes izdevumiem. No iepriekšējo gadu statistikas secināms, ka aptuveni 20% atvaļināto amatpersonu, kuras piesakās medikamentu iegādes izdevumu kompensācijai, izmanto maksimālo kompensācijas apmēru.6 Kompensācijas apmēra par medikamentu iegādi palielinājums saistībā ar plānoto medikamentu iegādes izdevumu kompensēšanu 100% apmērā iepriekšējo 75% vietā.Nepieciešamā finansējuma aprēķini ir provizoriski un var tikt precizēti atbilstoši faktiskajai situācijai.Projektā iekļauto veselības aprūpes pakalpojumu nodrošināšanai un kompensāciju limitu paaugstināšanai nepieciešamie izdevumi tiks segti budžeta apakšprogrammai 38.05.00 „Veselības aprūpe un fiziskā sagatavotība” piešķirtā finansējuma ietvaros.Papildu finansējums nav nepieciešams. |
| 3. | Projekta izstrādē iesaistītās institūcijas | Iekšlietu ministrija, Iekšlietu ministrijas veselības un sporta centrs. |
| 4. | Cita informācija | 2016.gada 8.martā Ministru kabinets pieņēma grozījumus Ministru kabineta 2010.gada 21.jūnija noteikumos Nr.569 “Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus”, kas paredz uzlabot veselības aprūpes pakalpojumu pieejamību  Iekšlietu ministrijas sistēmas iestāžu un Ieslodzījumu vietu pārvaldes amatpersonām ar speciālajām dienesta pakāpēm.Sagatavotajā projektā kompensējamo izdevumu apmērs un apmaksājamo pakalpojumu klāsts ir pielīdzināts dienestā esošo amatpersonu veselības aprūpei. Tādējādi pēc atvaļināšanas no dienesta amatpersonas neietekmēs sociālo garantiju apjoma izmaiņas veselības aprūpes jomā, kas ir īpaši būtiski situācijā, kad amatpersona no dienesta tiek atvaļināta sakarā ar nelaimes gadījumā darbā gūtiem veselības traucējumiem. Vienlaikus, vienādojot piešķiramo kompensāciju apmēru un apmaksājamo veselības aprūpes pakalpojumu klāstu, tiek vienkāršota veselības aprūpes pakalpojumu administrēšana, jo nav nepieciešams veikt izmaiņas programmnodrošinājumā, kas tiek izmantots kompensācijas piešķiršanā un noteiktā limita kontrolē, lai nodalītu divas grupas – dienesta esošām amatpersonām noteikto apmēru un no dienesta atvaļinātām amatpersonām noteikto kompensācijas apmēru. Kā minēts iepriekš, sagatavotais projekts paredz, ka kompensācijas vienādā apmērā ir gan dienestā esošām, gan no dienesta atvaļinātām amatpersonām, tādēļ papildus izmaiņas nav nepieciešamas. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu un Ieslodzījuma vietu pārvaldes amatpersonas, kuras ir atvaļinātas no dienesta sakarā ar noteiktajām prasībām neatbilstošu veselības stāvokli, ja tā iemesls ir ievainojums vai sakropļojums, vai citāds veselības kaitējums (izņemot arodslimību), kas gūts ar dienesta pienākumu pildīšanu saistītā nelaimes gadījumā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta īstenošanas rezultātā atvaļinātajām amatpersonām paaugstināsies veselības aprūpes pakalpojumu pieejamība, kā arī tiks uzlabota kompensāciju par iegādātajiem medikamentiem piešķiršanas administrēšana.  Projekta tiesiskais regulējums nemaina tiesības un pienākumus, kā arī atvaļinātajām amatpersonām veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Tā kā noteikumu projekta īstenošanas rezultātā atvaļinātajām amatpersonām paaugstināsies veselības aprūpes pakalpojumu pieejamība, noteikumu projekta īstenošana uzlabos cilvēku veselību. |
|  | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu. | Pēc projekta pieņemšanas informācija par sociālo garantiju apjomu tiks iekļauta Iekšlietu ministrijas un Iekšlietu ministrijas veselības un sporta centra mājas lapā internetā. Par kompensācijas limita paaugstinājumu rakstiski vai mutiski, atkarībā no formas kādā persona būs vērsusies iestādē, tiks informētas amatpersonas, kuras iesniegs maksājumu dokumentus kompensācijas saņemšanai līdz šim spēkā esošā apmērā. |
| 2. | Sabiedrības līdzdalība projekta izstrādē. | Tā kā projekta ieviešana palielina jau esošas sociālās garantijas normatīvajā aktā noteiktam personu lokam, projekta izstrādē sabiedrības līdzdalība netika veikta. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrijas veselības un sporta centrs. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas III, IV, V sadaļa – projekts šīs jomas neskar.

Iekšlietu ministrs R.Kozlovskis

Vīza: Valsts sekretāre I.Pētersone−Godmane

25.07.2016 11.23

1667

Iekšlietu ministrijas veselības un

sporta centra direktora vietniece

I.Misus

67829852, [irena.misus@iem.gov.lv](mailto:irena.misus@iem.gov.lv)